Laste kasvatamise juures
pole kõige tähtsam mitte miljonid eurod
ega uus ja uhke maja,
vaid armastus.
Pole midagi tähtsamat, kui armastus.
Nagu 1. Korintlastele 13. peatükis on öeldud,
et kui mul oleks kogu usk, nii et võiksin tervendada kõik haiged;
kui mul oleks kõik teadmised, oskused ja tarkus
ja ma räägiksin kõiki maalilma keeli,
aga mul poleks armastust, poleks minust ühtigi.
Sama kehtib ka laste kasvatamise puhul.
Armastus on kõige olulisem.
Mida see tähendab?
Ilus sõna, aga mis on selle tähendus?
See tähendab kohalolu,
kuulavat kõrva ja mõistvat südant.
See tähendab aega ehk aja võtmist ja koos olemist.
Need asjad loovad perekonna.
Need loovad selle kodu, kus laps võib kasvada.
Meil polnud uhket maja, kui me esimesed lapsed sündisid.
Meil oli projekt nimega oma maja.
Kolisime majja, mille olin päranduseks saanud.
Maja oli just sellises seisukorras,
nagu vene sõjavägi oli selle maha jätnud.
Sellest sai alguse tohutu ehitusprojekt.
Meil oli esimestel aastatel välikäimla, aga see ei omanud mingit tähtsust.
Lapsed ei kannatanud seetõttu.
Meil oli abikaasaga armastav suhe
ja me tundsime rõõmu oma majast, mis oli meile suur kingitus.
Lapsed käisid välikäimlas sellele isegi pikemalt mõtlemata.
Mõeldes neile teemadele, on tähtis mõista,
et Piiblis tuuakse ka välja lastekasvatuse vaatenurk.
Piibel pole raamat, mis räägib vaid maailma loomisest,
vaid see räägib Isast, kes on meie kõikide Isa.
Kes teaks veel paremini, kui Tema,
kui keeruline võib laste kasvatamine olla.
Ta teab ka, kui palju rõõmu võib lastest olla.
Tal endal on selles osas üsna pikk kogemus.
Uurime siis Piiblit edasi.
Eelmisel korral rääkisime sellest,
kuidas Jumal lõi inimese meheks ja naiseks.
Jätkame 1. Moosese 1:28 juurest:
"Ja Jumal õnnistas neid."
Peatume siinkohal.
"Ja Jumal õnnistas neid."
Jumal õnnistas esimesi inimesi - Aadamat ja Eevat.
Sõna "õnnistas" pole lihtsalt ilus sõna.
Ta ei öelnud: "Proovige siis hakkama saada!
Loodetavasti läheb teil hästi."
Algkeeles viitab sõna "õnnistus" väele.
Kui Jumal õnnistas,
andis Ta inimesele väe.
Jumala õnnistus on vägi, mis on inimese üle.
Seesama õnnistuse vägi on ka sinu üle,
su paarisuhte üle, su pere ja laste üle.
Jumala õnnistus ei ole lihtsalt mingi hea soov
või edu soovimine.
See on vägi.
Vägi olla edukas, saada hakkama, kasvada ja areneda.
Seda see tähendab.
Jumala õnnistus on meie elu üle,
kui oleme teinud Jeesusest oma elu Issanda.
Piibli sõnul pärime sellega õigsuse, mis tuleb armu läbi
ja Jumala õnnistuse.
Kasvatajana vajan mina küll tihti just seda Jumala õnnist ligiolu.
Tema väge, abi ja tarkust.
Kõik see kuulub Jumala õnnistuse alla.
Sama õnnistus on sinu ja su pere üle.
Sa võid tõesti uskuda, et sa pole üksinda,
vaid su üle on Jumala õnnistus.
Parim, mida sina teha saad,
et see õnnistus tuleks esile
ja Jumala õnnis ligiolu oleks võimsalt su üle,
on see, et annad kogu oma elu
ning et te ka perena annate kogu oma elu Jeesusele.
Kui Jumala Sõnas on kirjas, et Ta õnnistas neid,
siis see tähendab ka, et Jumal soovib,
et sina, mina ja igaüks meist võiks elada õnnistatud ja head elu.
See tähendab, et Jumalal on hea plaan iga perega,
iga paariga ja iga lapsega.
Mittekristlastel ja isegi kristlastel on mõnikord selline arusaam,
et andes oma elu Jeesusele ja järgides Teda,
on elu ränraske ja läheb liiga kalliks maksma.
"Olen siis vaene ja õnnetu ja ainult hädas ning viletsuses."
See aga pole kuidagi Piibli tõde, vaid see on vale.
Jumal soovib meile kõigile head.
Kui oled saanud lapse või teil on mitu last,
siis Jumalal on hea plaan iga lapse jaoks.
Ta on planeerinud igale lapsele hea elu
sõltumata sellest, millisesse perre laps sünnib,
mis ajal või kuhu keskkonda laps sünnib.
Jumalal on alati iga lapse jaoks parim plaan.
Seetõttu ka, kui sina
või te abielupaarina või paarina annate kogu oma elu Jeesusele
ja järgite ka perena Jeesust,
siis sel juhul te pärite ka kogu Jumala õnnistuse.
Miks? Sest siis te järgite Tema plaani,
mis on õnnistatud plaan just sulle, teile, teie lastele ja kogu perele.
Tean omast käest, et see vastab tõele.
Otsustasime abikaasaga kohe alguses,
et järgime Jeesust kompromissideta.
See pole alati kerge olnud.
Eriti majanduslikult mitte.
Aga just majandusliku poole peal on Jumal teinud meile suuri imesid.
Nüüdki neid meenutades tuleb lausa nutt peale.
Jumal on nii palju kordi näidanud me perele,
et Tema kannab hoolt me eest.
Need mälestused ei unune iial isegi me laste jaoks.
Kui kolisime päranduseks saadud palkmajja,
mis oli venelaste jäetud seisukorras,
siis meil oli välikäimla ja kõik tuli uuesti ehitada.
Meil kummalgi aga polnud sissetulekut.
Rajasime samal ajal ka kristlikku kooli
ja meil polnud mingit majanduslikkku kindlustatust.
Hüüdsime ainult: "Issand aita!"
Saime tol ajal kohe kogeda,
et kui meie järgime Jeesust, järgivad meid Tema õnnistused.
Kogesime seda väga võimsal viisil päris alguses,
kui meil puudus sissetulek.
Leidsime igal kuul oma postkastist kala pildiga ümbriku.
Ümbrikus oli täpselt see rahasumma, mida me sel kuul vajasime.
Mõnikord saime ka muid annetusi või tasu tehtud töö eest.
Ümbrikus olev summa oli iga kuu erinev,
aga see oli täpselt see summa, mida me sel kuul vajasime.
Mul pole siiani halli aimugi,
kes selle raha sinna pani või kust see tuli.
Kui meie kool arenes ja tuli rohkem õpilasi
ning me majanduslik olukord paranes, siis need ümbrikud ka lõppesid.
See on ainult üks ime.
Rohkem imesid?
Kord palvetasime, et ka meie perel
oleks võimalus minna lõunasse puhkama.
Korraga helises telefon ja küsiti:
"Kas tahaksite Põhja-Itaaliasse minna?
Mu tuttaval on seal hotell ja ma tasun kõige eest."
Vastasin:" Jaaa, aga meil on 3 last."
"Pole midagi.
Ma tasun kõige reisiga seonduva eest."
Jumala tee on õnnistatud töö sulle,
su naisele või mehele ja teie perele.
Ja see on parim tee ka su lastele.
Järgi Jeesust ja sa koged õnnistatud ning head elu.
Õnnistusest on väga tähtis aru saada.
Juudid saavad sellest aru ja mõistavad õnnistuse tähtsust.
Me näeme Piiblist,
kuidas õnnistus pärandub Aabrahamist Iisakile ja Iisakilt edasi.
Õnnistus oli midagi väga tähtsat.
Isegi nii tähtis,
et vennad vaidlesid selle üle, kes pärib õnnistuse.
Nad teadsid, et see on Jumala vägi.
Seepärast tahan ka julgustada sind õnnistama oma lapsi.
Pane oma käed nende peale, kui nad magavad või on ärkvel.
Tee seda teadlikult, et nad mõistaksid selle tähendust.
Õnnistage oma lapsi!
Kuulutage Jumala õnnistust nende üle,
teie pere üle, kodu ja töö üle.
Sest õnnistuses on vägi.
Kui me õnnistame, juhtub see, mida Jumal on lubanud -
Ta õnnistab seda, mida me õnnistame.
Aamen.
Saatesse on saadetud küsimus:
"Oleme kristlik pere ja käinud alati koguduses.
Teismeline poeg ei soovi enam kirikusse tulla
ega käia ka noorteõhtutel.
Ta on hakanud kahtlema Piiblis ja Jumala olemasolus.
Mõistame, et see on seotud teismeeaga,
aga kuidas targalt käituda?
Meie jaoks on tähtis,
et ta kasvas me pere väärtusi ehk kristlikke väärtusi väärtustes.
Soovime, et ta käiks meiega ka koguduses.
Aga sundida ilmselt ei tohiks?
Mida teha?"
See on perele raske olukord.
Tean mitmeid peresid, kus on sama probleem.
Kui laps jõuab teismeikka, siis ta jõuab teismeikka
ja nende mässumeelsus võib avalduda erimoel- ja viisidel.
Eriti aga siis, kui sõbrad pole usklikud,
võivad nad uskliku poisi kaasata millessegi,
mis kristlikust vaatenurgast vaadatuna pole ehk kõige parem.
Nagu näiteks kahtlemine Piiblis, koguduses ja Jumala olemasolus.
Elame ajal, kus igaüks meist vajab tarkust.
Nii tahan soovitada teile ajairja "Loomine", mis on väga hea.
See on ajakiri, kus leidub tarkust.
Kui noor hakkab Piiblis kahtlema,
näiteks loomise osas,
siis siit leiab iga vanem väga häid vastuseid.
Ei pea istuma ja mõtlema: "Mida ma nüüd talle vastan?"
Aga kui peres on nüüd selline olukord,
siis tahan anda järgmist nõu:
armastage oma poega tingimusteta.
Jumal armastab meid kõiki tingimusteta.
Ta ei armasta vaid neid, kes Teda järgivad
või käivad koguduses,
vaid Ta armastab kõiki tingimusteta.
Kui tahate võita selle noore südame,
peaksite võitma selle noore südame.
Pühendage talle eriliselt palju aega.
Tehke asju, mis talle meeldivad,
ilma pidevalt survestamata:
"Tule kogudusse! Miks sa ei tule kogudusse?"
Väärtustage seda, mis on tema jaoks hetkel tähtis.
Väärtustage sõpru, kes on tema jaoks hetkel olulised.
Isegi, et see võib olla keeruline, kui nad käituvad just vastupidiselt.
Aga armastage ja väärtustage neid.
Siis võib ka noore süda avaneda teie jaoks oluliste asjade suhtes.
Samas aga olge talle heaks eeskujuks.
Käige koguduses, püsige Jeesuse lähedal.
Hoidke omaenda Jumala suhe elavana,
sest see kõnetab rohkem,
kui kõik käsud-keelud või muretsemised.
Sellist nõu siis täna.
Loodetavasti oli sellest abi.
Aamen.
Sa ei pea üksi hakkama saama.
Eestis on kristlikke lasteaedu ja koole,
mis lisaks kogudustele toetavad kristlikku kasvatust.
Kui soovid saada rohkem teada meie töö ja tegevuse kohta,
külasta meie kodulehekülge, mida näed ekraanil.
Sealt on võimalus tellida meie soomekeelset infolehte
ja raamatuid, mis on abiks ka laste kasvatamisel.
Nende raamatute kaudu
õpid sa Jumalat paremini tundma.
Ja kui sa õpid tundma paremini oma taevast Isa,
sujub ka kõik muu paremini.
Õnnistusi, jõudu ja tarkust laste kasvatamisel
ja tea, et sa pole sugugi üksi.
Võid saata meile ka oma küsimusi ja palvesoove.
Palvetame igaühe eest.
Ole õnnistatud!
Laste kasvatamine on väga tähtis teema.
Seetõttu on ka antud saade eetris.
Soovides toetada TV7 tööd, võid helistada 900 1770 (hind 10 eur)
või teha pangaülekande, leides me andmed www.tv7.ee
Ole õnnistatud ja tea, et toetades TV7 kanalit,
toetad kristlikku tööd Eestimaal. Aamen.
Tõlge: Kätlyn Nairismägi